כריש יתדי (שם מדעי: Rhizoprionodon acutus) הוא מין של דמוי-כריש ממשפחת הכרישיים החי לאורך מזרח האוקיינוס האטלנטי והאזור האינדו-פסיפי בטווח שבין פורטוגל לדרום אפריקה ומזרחה עד סין, יפן, אינדונזיה וצפון אוסטרליה. לרוב הוא חי במים חמימים ורדודים כשבכמה אזורים הוא עולה למים מתוקים ובקמבודיה אף נצפה חי במי נהרות.
הכריש בעל מבנה רזה וארוך ומגיע לאורך ממוצע של 80 עד 110 ס"מ ומשקל של 10 עד 17 ק"ג בממוצע. פרטים גדולים מגיעים לאורך 178 ס"מ ומשקל של 22 ק"ג. לרוב הנקבות כבדות יותר מהזכרים. הכריש בעל גוונים אפורים עד סגולים-אפורים מלמעלה, לבן מלמטה והצידיים אפורים בהירים. הוא בעל עיניים גדולות, חוטם מוארך ופה בעל שורת שיניים חרוטיות המותאמות לתפיסת טרף. מסביב ללסת בולטים שישה חורי זימים. סנפירי החזה חדים ומשולשים וסנפיר הגב הקדמי גבוה וחרוטי כשסנפיר קטן נוסף מזדקר מצידי הזנב. הכריש משריץ צאצאים חיים, בין אחד לשמונה בהתאם למיקום ולעונה.
כריש זה נע לבד או בחבורות קטנות במים הרדודים הטרופיים בעומק של 200 מטרים בממוצע ומחפש במים עכורים או חוליים ולעיתים גם בכרי אצות או עשב ימי טרף של חסילונים, דגי גרם טרופיים וחלזונות ימיים. הטורפים העיקריים שלו הם כריש שחור-שוליים, כריש שחור-שוליים אוסטרלי וטורפים ימיים.
הכריש מצוי בסכנה עקב דיג יתר לבשרו והיתפסות ברשתות וכיום מצוי בסכנת הכחדה.
ג'וש קבאלו
ג'ושוע ג'ון קבאלו (באנגלית: Joshua John Cavallo; נולד ב-13 בנובמבר 1999) הוא כדורגלן אוסטרלי המשחק בעמדת המגן השמאלי והקשר באדלייד יונייטד.
קריירה.
קבאלו שיחק במחלקות הנוער של מלבורן ויקטורי ומלבורן סיטי, ולאחר מכן שולב בקבוצת המילואים של מלבורן סיטי.
ב-5 באפריל 2019 הודיעה מלבורן סיטי כי חוזהו של קבאלו לא יחודש. ב-24 ביוני 2019 הצטרף לווסטרן יונייטד, העולה הטרייה לליגת העל. ב-10 בפברואר 2021 הודיע המועדון על שחרורו.
ב-18 בפברואר 2021 חתם על חוזה עד לתום העונה באדלייד יונייטד מליגת העל האוסטרלית. לאחר חצי-עונה מוצלחת, בה פתח ב-15 משחקים, שותף בשלושה נוספים וזכה בפרס "הכוכב העולה" של המועדון, חתם על חוזה לשנתיים נוספות.
חיים אישיים.
באוקטובר 2021 יצא קבאלו מהארון כגיי בציוץ בטוויטר ובסרטון שפרסם יחד עם אדלייד יונייטד, ובכך היה לאחד מהכדורגלנים המקצוענים הפעילים הבודדים בעולם שיצאו מהארון.
כדורגלנים רבים, פעילים ושאינם, פרסמו הודעות תמיכה בקבאלו, ביניהם אנטואן גריזמן, ג'רארד פיקה, רפאל וראן, ריו פרדיננד, גארי ליניקר ועוד. גם מועדוני כדורגל רבים, כגון יובנטוס, ארסנל, ליברפול וברצלונה שיתפו את הציוץ והביעו תמיכה בקבאלו.
I'm a Mess (שיר של אד שירן)
I'm a Mess הוא שיר של הזמר-יוצר האנגלי אד שירן, מתוך אלבום האולפן השני שלו, x. את השיר כתב שירן, והפיק ג'ייק גוסלינג. השיר דורג לראשונה במצעד הסינגלים הבריטי במקום ה-72, והגיע בשיאו למקום ה-49 הודות להצלחתו המסחרית.
כתיבה והפקה.
לאחר יציאת אלבום הבכורה שלו, +, בשנת 2011, החל שירן לכתוב חומרים לקראת הפרויקט הבא שלו. במקום למהר ולהודיע על אלבום שיצא בשנה הבאה, החליט הזמר לקחת זמן ולהתמקד בכתיבת חומרים שיעזרו להרחיב את הקריירה שלו בארצות הברית. "I'm a Mess" הושמע בבכורה ב-22 ביוני 2014, דרך MTV, יום לפני צאת האלבום. הרצועה, יחד עם "Thinking Out Loud", היו השירים האחרונים שכתב עבור האלבום ובהשראת חברתו לשעבר, אתינה אנדלוס. ב-16 ביולי 2014, חשף שירן שכתב את השיר בזמן שהיה במקלחת.
בראיון לניו זילנד הראלד, תיאר שירן את השיר כעצמו, כשהוא במצב רע לאחר שפגע באדם, "אני חושב שחשוב להישאר דו צדדי. אני מאוד מודע שיש לי הרבה פגמים, ואני חושב שאני לובש אותם על השרוול שלי באלבום הזה". בריאיון אחר, אמר שירן כי השיר הוא "די מובן מאליו", והוסיף כי הוא "נכתב בנקודה הנמוכה ביותר" שלו. בריאיון ל-Reuters, אמר שירן כי השיר "מתאר את האלבום בצורה הטובה ביותר".
השיר הופק על ידי, ג'ייק גוסלינג, המשתף פעולה עם שירן פעמים רבות, והוקלט באולפני סטיקי שבוינדלסהאם, סארי. גוסלינג, יחד עם ג'ף סוואן, שימשו כמהנדסי השיר, בעוד ויליאם היקס ביצע את העריכה הווקאלית. מארק "ספייק" סטנט היה אחראי על המיקסינג של הרצועה. גרסה חיה של "I'm a Mess" יצאה לאור בתור בי-סייד בתקליט ה- של "Thinking Out Loud".
הרכב.
"I'm a Mess" הוא שיר פופ עם השפעות של פולק, ובאורך של ארבע דקות וחמש שניות. בהפקת השיר כלולים גיטרה חשמלית, קולות רקע ותופים. השיר מורכב במפתח C# מינור, והוא בעל מפעם של 140 פעימות לדקה. השירה של שירן משתרעת מהצליל הנמוך Bb3 ועד לצליל הגבוה B. ניל מקורמיק מהדיילי טלגרף תיאר את הרצועה כ"דרמה עצבנית ורוקיסטית", בעוד שדברי ג'ייסון ליפשוץ מבילבורד, שירן משתמש ב"קול הפולק הקלאסי והרגישות" שלו כדי להעביר את מילות השיר. אמילי בלייק מ-MTV News ציינה שההפקה המופשטת של השיר עוזרת להתמקד בקול של שירן. היא עוד פירטה, "כמו רוב נאמברי הפופ עם נטייה לפולק שלו, זו רצועה שגורמת לך להרגיש ששירן שר רק לך" ו-"הקול שלו מגיע כמעט ללחישה - מה שהופך את כל העניין להרבה יותר אינטימי".
לדברי קייטלין ווייט מ-'MTV News, "'I'm a Mess" הוא "שיר חולה-אהבה" שמראה צד אחר של שירן; במקום להיות שבור לב, "הוא זה שפישל". השיר כולל "ביקורת עצמית", שכן כתובים בו משפטים כדוגמת "And oh, I’ve only caused you pain", ו-"Easy baby, maybe I’m a liar". קולין סטוטז מבילבורד סיכם: "הקול האינטימי של שירן נישא על תנועות גיטרה פשוטות כשהוא מתאר לילה של בדידות וגעגוע שמתפרץ בתשוקה לוהטת".
קרדיטים.
הקרדיטים שלהלן לקוחים מהערות האלבום של x.
מיקומים
אנשי צוות
קואורדינטות מוכללות
במכניקה אנליטית, קואורדינטות מוכללות הן סט של פרמטרים המתארים את המיקומים של כל החלקיקים במערכת ביחס למצב ידוע מראש באופן חד־ערכי. המהירויות המוכללות הן הנגזרות של הקואורדינטות המוכללות לפי הזמן. ישנן אפשרויות רבות לתיאור מערכת באמצעות קואורדינטות מוכללות, ומתוכן נעשה ניסיון לבחור קואורדינטות המפשטות את תיאור המערכות ואת פתרון משוואות התנועה.
מספר הקוארדינטות המוכללות שאינן תלויות אחת בשנייה הוא מספר דרגות החופש של המערכת. ניתן לתאר את תנועת המערכת באמצעות מספר גבוה יותר של קואורדינטות מוכללות, אולם במקרה כזה, הקואורדינטות תהיינה תלויות אחת בשנייה.
השילוב של קואורדינטות מוכללות עם התנעים הקנוניים הצמודים להם מניב סט של קואורדינטות קנוניות במרחב הפאזה.
דרגות חופש ואילוצים.
במערכת פיזיקלית המורכבת מ-formula_1 חלקיקים נקודתיים, ובה כל חלקיק רשאי לנוע במרחב בעל formula_2 ממדים נדרשים formula_3 פרמטרים כדי לתאר את מיקומו של כל חלקיק במערכת. תיאור כזה יכול להתבצע לדוגמה במערכת צירים קרטזית בה מיקומו של החלקיק ה-formula_4 מיוצג על ידי הווקטור formula_5 ובסה"כ המערכת מתוארת באמצעות ה-n-יה הסדורה formula_6. עם זאת, formula_7 איננו הדרך היחידה לתאר את מיקום החלקיקים במערכת. באופן שקול, ניתן להשתמש ב-n-יה סדורה אחרת formula_8 (כאשר formula_9) כאשר קיים קשר בין ה-n-יה החדשה לוקטורי המיקום של החלקיקים formula_10. הסט formula_11 נקרא סט קואורדינטות מוכללות. לפעמים, נוח יותר לכתוב את משוואות התנועה באמצעות שימוש במספר קואורדינטות מוכללות גדול יותר ממספר דרגות החופש במערכת. במקרה כזה, בו מתבצע שימוש ב-formula_12 קואורדינטות יהיה ניתן לכתוב formula_13 משוואות המגבילות את הקשרים בין הקואורדינטות המוכללות, ועדיין לתאר את המצבים האפשריים במערכת במלואם.
אילוצים הולונומים.
אילוץ הולונומי על מערכת פיזיקלית הוא משוואה מהצורה formula_14. משוואה כזו מקשרת בין הקואורדינטות השונות של החלקיקים, כך שהן אינן בלתי תלויות. צורת האילוץ יכולה להשתנות עם הזמן, שמופיע באופן מפורש במשוואת האילוץ. כל משוואה הולונומית מהווה אילוץ אחד. אם קיימים formula_15 אילוצים הולונומיים בלתי תלויים, תהיינה formula_15 משוואות אילוצים formula_17. במערכת של חלקיקים נקודתיים, מספר דרגות החופש של המערכת הוא מספר הממדים כפול מספר החלקיקים פחות מספר האילוצים formula_18.
במצב כזה, מספר הקואורדינטות הנדרשות לתיאור המערכת הוא לפחות formula_19 והוא קטן יותר ממספר הקואורדינטות הנדרשות עבור התיאור באמצעות formula_7, תיאור כזה יכול להתבצע על ידי שימוש בסט של קואורדינטות מוכללות המכיל בדיוק את מספר דרגות החופש formula_21 והקשרים formula_22. לאחר שימוש בקואורדינטות מוכללות כאלו, אין צורך להשתמש במשוואות האילוצים, שכן הן מוכתבות על ידי הקשרים בין הקואורדינטות המוכללות לוקטורי המיקום.
גופים קשיחים.
במכניקה קלאסית, גוף קשיח הוא אוסף נקודות עבורן המרחק בין כל זוג נקודות נשאר קבוע לאורך התנועה. אם נתאר את מיקומי כל הנקודות על הגוף לפי formula_23, ניתן לרשום formula_24 משוואות אילוצים מהצורה formula_25. לכאורה, יכול להיווצר מצב בו מספר האילוצים גדול ממספר הנקודות, אולם במקרה זה, משוואות האילוצים תלויות אחת בשנייה. מספר דרגות החופש המתקבל עבור גוף קשיח, הוא formula_26 ואיננו תלוי במספר הנקודות על הגוף הקשיח. את הגוף הקשיח ניתן לתאר באמצעות מערכת של formula_19 קואורדינטות מוכללות, לדוגמה בתלת ממד ניתן להשתמש במיקום של מרכז המסה של הגוף (3 קואורדינטות) וב-3 זוויות אוילר כדי לתאר את האוריינטציה של הגוף במרחב.
גדלים פיזיקליים.
מהירות.